Dodetal styg ná Miami-gebou ineenstort | Maroela Media
Die dodetal het tot minstens 16 gestyg ná 'n woonstelgebou in Miami, Florida ineengestort het, het 'n beampte Woensdag gesê.
Nog 147 mense word vermis ná die woonstelblok in Surfside, naby Miami Beach, verlede week Donderdagoggend inmekaar gestort het, het Daniella Levine Cava, burgemeester van Miami-Dade County, gesê.
Kenners ondersoek die moontlikheid dat daar vroeër reeds kritieke foute was in die struktuur van die woonstelblok. Reddingspanne is steeds besig om die puin te deursoek.
Kenners wat die beeldmateriaal hersien het, ondersoek tans "progressiewe ineenstorting" – waar 'n aanvanklike fout, moontlik in die parkeerterrein of laer, gesneeubal het tot die tragedie.
Ron DeSantis, goewerneur van Florida, het vroeër gesê puin met "forensiese waarde" word na 'n groot pakhuis geneem waar ondersoekbeamptes sal probeer bepaal wat gebeur het.